ПРЕДЛОГ

ЗАКОН ЗА ИЗМЕНУВАЊЕ НА ЗАКОНОТ ЗА ИНСПЕКЦИСКИ НАДЗОР

**Член 1**

Во Законот за инспекциски надзор („Службен весник на Република Македонија“ бр. 102/19) во член 18 во ставот (1) точка 7) зборовите ,,Министерството за информатичко општество и администрација” се заменуваат со зборовите ,,Министерството за јавна администрација”.

**Член 2**

Во член 37 во ставот (2) зборовите „министерот за информатичко општество и администрација“ се заменуваат со зборовите „министерот за јавна администрација“.

**Член 3**

Во член 82 во ставот (5) зборовите „министерот за информатичко општество и администрација“ се заменуваат со зборовите „министерот за јавна администрација“.

**Член 4**

Во член 83 во ставот (8) зборовите „министерот за информатичко општество и администрација“ се заменуваат со зборовите „министерот за јавна администрација“.

**Член 5**

Во член 98 во ставот (1) зборовите „од 1.500 евра“ се заменуваат со зборовите „од 1.000 до 2.000 евра“.

Во ставот (2) зборовите „од 450 евра“ се заменуваат со зборовите „од 250 до 500 евра“.

Во ставот (3) зборовите „од 250 евра“ се заменуваат со зборовите „од 250 до 500 евра“.

Во ставот (4) зборовите „од 750 евра“ се заменуваат со зборовите „од 1.000 до 2.000 евра“.

Во ставот (5) зборовите „од 250 евра“ се заменуваат со зборовите „од 250 до 500 евра“.

Во ставот (6) зборовите „од 150 евра“ се заменуваат со зборовите „од 15 до 250 евра“.

**Член 6**

Во член 99 во ставот (1) зборовите „од 450 евра“ се заменуваат со зборовите „од 250 до 500 евра“.

**Член 7**

Насловот на членот 100 се брише, а членот 100 се заменува со нов член кој гласи:

“Член 100

1. За прекршоците од членот 98 и членот 99 од овој закон, инспекторот е должен на сторителот на прекршокот да му издаде прекршочен платен налог согласно со Законот за прекршоците пред да поднесе барање за поведување прекршочна постапка пред надлежен суд.
2. За прекршоците утврдени со овој закон прекршочната постапка ја води и прекршочни санкции изрекува надлежниот суд.”

**Член 8**

По членот 100 се додаваат нови членови 100-а и 100-б кои гласат:

“Член 100-а

1. Инспекторот е должен да води евиденција за издадените прекршочни платни налози и за исходот на покренатите постапки.
2. Во евиденцијата од ставот (1) на овој член се собираат, обработуваат и чуваат податоците за постапката за издавање на прекршочен платен налог (реден број, број и датум на записник за прекршок и правна квалификација на прекршокот), податоци за сторителот на прекршокот (име и презиме или назив на сторител, адреса/седиште на сторителот и ЕМБГ/ЕДБ на сторителот (за странец се запишува број на патна исправа)) и за постапката за извршување (број и датум на платен налог; износ на глоба (во евра); рок за доброволно плаќање на глоба; наплата на глоба (да/не) и датум на поднесено барање за поведување на прекршочна постапка).
3. Личните податоци од ставот (2) на овој член се чуваат пет години од денот на внесувањето во евиденцијата.

100-б

Формата и содржината на прекршочниот платен налог ги пропишува министерот за јавна администрација.”

**Член 9**

Овој закон влегува во сила со денот на објавувањето во „Службен весник на Република Северна Македонија“.